**Yrkespolitisk plattform for Fagforbundet teoLOgene**

**Vedtatt på fagforeningens årsmøte den 30.03.22**

Yrkespolitisk plattform er fast årsmøtesak i partallsår

1. **IDENTITET OG VERDIGRUNNLAG**

Fagforbundet teoLOgene organiserer prester, teologer og andre religiøse ledere samt

teologiske forskere. Et flertall av våre medlemmer er prester i Den norske kirke. Fagforbundet

teoLOgene skal arbeide for gode lønns- og arbeidsvilkår samt tjenlige fagpolitiske løsninger

for sine medlemmer. Foreningen henter sin selvforståelse og sitt verdigrunnlag fra sterke

og stolte historiske tradisjoner: arbeiderbevegelsen, kvinnebevegelsen, LHBT-organisasjoner, internasjonal solidaritet og folkekirken.

Fagforbundet teoLOgene fastholder at arbeiderbevegelsens verdier frihet, likhet og solidaritet1

også i framtiden vil være vesentlige verdier for å sikre et godt og inkluderende arbeidsliv i

Norge.

I samarbeid med andre medarbeidergrupper i kirken jobber teoLOgene for et livssynsåpent samfunn og for å sikre og videreutvikle Den norske Kirke som landsdekkende folkekirke.

**2.** **OVERORDNEDE UTFORDRINGER I TIDEN SOM KOMMER**

2.1. Fagforbundet teoLOgene vil motarbeide **diskriminering** og fremme likeverd og

likebehandling av alle arbeidstakere. Fagforbundet teologene vil aktivt arbeide for at Den

norske Kirke ikke gjør bruk av unntaksbestemmelsene i lovverket som gir trossamfunn

mulighet til å forskjellsbehandle på bakgrunn av kjønnsuttrykk, samlivsform eller seksuell

orientering. Vi aksepterer ikke diskriminering på arbeidsplassen, heller ikke på teologisk grunnlag. Vi vil videre ha fokus på hvordan Dnk følger opp sine egne ambisjoner i LIM-arbeidet(Likestilling, inkludering og mangfold) og især hvilke tiltak som velges for å forberede og sikre arbeidsmiljøet til ansatte med LHBT+ identitet og kvinnelige prester. Fremover er det også viktig å jobbe videre med hvordan det er å jobbe i Dnk for de av oss som har funksjonsnedsettelser

2.2. Det er viktig med gode og transparente prosesser som sikrer **medbestemmelse**.

Fagforbundet teoLOgene vil samarbeide tett med andre ansatte organisert innenfor Fagforbundet og LO for å sikre trygghet og gode lønns- og arbeidsbetingelser uansett arbeidsgiver.

Tariffpolitisk er det viktig å sikre medbestemmelse, skolering av tillitsvalgte og et lønnssystem som ivaretar en forutsigbar lønnsutvikling med lønnsfastsettelse etter objektive kriterier. Fagforbundet teoLOgene er opptatt av en rettferdig fordeling av lønnsmassen, og mener at lønnsfastsettelse primært bør springe ut av kollektive forhandlinger.

Fagforbundet teoLOgene vil kjempe for den til enhver tid beste tjenestepensjonsordningen for alle.

2.3. **Klimakrisen** i verden og i vårt eget land krever omstilling på flere plan: holdningsmessig, politisk og teknologisk.

Fagforbundet teoLOgene vil arbeide med å skape nødvendige endringer i samarbeid med fagbevegelsen ellers og skape diskusjons- og samarbeidsfora med ulike fagmiljøer.

Videre vil vi rette oppmerksomheten på arbeidsgivers ansvar for tekniske løsninger som muliggjør digitale møter av god kvalitet, samt ansvaret for å tilrettelegge for etterutdanning i klimaspørsmål og pedagogisk gode formidlingsformer.

Fagforbundet teoLOgene vil arbeide for bærekraft når det kommer til nødvendige reiser, overnatting og bespisning og fortsatt bidra økonomisk til frivillig miljø- og klimaarbeid.

2.4. Som en **landsdekkende folkekirke** er det viktig at alle skal få de samme tjenestene uansett bosted.

Den norske Kirke som eget rettssubjekt er den største arbeidsgiveren innenfor foreningens

fagområde. Den norske kirke er godt i gang med sin største omstillingsprosess siden

reformasjonen. Fagforbundet teoLOgene mener at spørsmålene knyttet til embetsforståelsen

og de praktiske konsekvenser av dette bør tillegges avgjørende vekt i de pågående

omorganiseringsprosessene i en kirke som er både synodal og episkopal. Disse

spørsmålene er ut fra Fagforbundet teoLOgene sitt syn avgjørende for å kunne utforme en ny

og funksjonell kirkeordning for folkekirken.

Fagforbundet TeoLOgene mener at arbeidsgiveransvaret for alle tilsatte i DnK bør tilhøre biskopen.  
Fagforbundet teoLOgene vil i omstillingen jobbe for å videreføre og styrke Den norske kirke

som folkekirke.

Fagforbundet teoLOgene vil arbeide for at kirken fremstår som en trygg, profesjonell og meningsfull arbeidsplass, hvor kollegafellesskap går både på tvers av faggrupper og innad i den enkelte profesjon, og hvor HMS-arbeidet gjøres systematisk og profesjonelt i samsvar med AML og Hovedavtalene som gjelder for de ulike sektorer.

2.5. **Deltidsstillinger** er en utfordring for de fleste yrkesgrupper innenfor kirken. Fagforbundet teoLOgene vil arbeides for at det opprettes flere heltidsstillinger, men vil samtidig understreke stillingenes lokale tilknytning som helt avgjørende for videreutviklingen av folkekirken.

Vi mener at økte stillingsandeler og god kompetanse innenfor alle yrkesgrupper vil styrke arbeidet i menighetene, institusjonene og studiestedene.

2.6 Over hele landet er det mangle på kvalifisert arbeidskraft. Som fagforening vil vi fortsette å bidra til **nyrekruttering** til kirkelige stillinger og at de som jobber i Dnk vil beholde kirka som arbeidsplass. Framover vil vi være avhengige av at flere vil ha presteyrket som «andre-karriere». Vi vil være med på å finne gode løsninger for å kunne kombinere jobb og studier, uten at det går på bekostning av kandidatenes kompetanse når de er ferdige med tilpasset studieløp.

2.7 Fagforbundet TeoLOgene må være en pådriver for god ledelsesutdanning og ledelseskompetanse i Dnk.